Բալետային թատերախմբի տնօրեն, ՀՀ արվեստի վաստակավոր գործիչ Արմեն Գրիգորյանը մեծ ջանքեր թափեց։ Պարողների և բալետուհիների բարձր տեխնիկան նշեցին բոլորը, ում հաջողվել էր բալետի տոմս հայթայթել: Այնպես որ զուր չէր, որ մեկ տարի առաջ Կ. Օրբելյանը թատրոն վերադարձրեց բալետմայստեր Գրիգորյանին, ով մոտ չորս տարի աշխատում էր Ռոստովում: «Առավոտ» թերթին տված հարցազրույցի ժամանակ Մեծ Թատրոնում «Գայանե»-ի սպասվելիք ներկայացման կապակցությամբ մաեստրոն նշեց. «Այսօրվա դրությամբ մեր բալետային թատերախումբը անճանաչելի է, այն պարզապես հրաշալի է»: